Nagypáli Község Önkormányzata Képviselő-testületének 1/2022. (II. 18.) önkormányzati rendelete

az önkormányzat 2022. évi költségvetéséről

 Hatályos: 2022. 02. 19

Nagypáli Község Önkormányzata Képviselő-testülete az államháztartásról szóló [2011. évi CXCV. törvény 23. § (2)-(4) bekezdés](https://njt.hu/jogszabaly/2011-195-00-00#SZ23@BE2)ében valamint Magyarország 2021. évi központi költségvetéséről szóló [2020. évi XC. törvény](https://njt.hu/jogszabaly/2020-90-00-00) rendelkezései alapján [az Alaptörvény 32. cikk (1) bekezdés f)](https://njt.hu/jogszabaly/2011-4301-02-00#CA32@BE1@POF) és [g) pont](https://njt.hu/jogszabaly/2011-4301-02-00#CA32@BE1@POG)jában, a Magyarország helyi önkormányzatairól szóló [2011. évi CLXXXIX. törvény 111. §](https://njt.hu/jogszabaly/2011-189-00-00#SZ111)-ában meghatározott feladatkörében eljárva- Nagypáli Község Önkormányzat 2022. évi költségvetéséről és annak végrehajtási feladatairól a következőket rendeli el

**1. §** A rendelet hatálya kiterjed az önkormányzatra, továbbá az önkormányzat költségvetésében szereplő Közös Önkormányzati Hivatalra, valamint a támogatások tekintetében mindazon jogi személyekre, jogi személyiséggel nem rendelő szervezetekre, amelyek támogatásban részesülnek.

**2. §** (1) Az önkormányzat költségvetési szerve Nagypáli Közös Önkormányzati Hivatal, mely önállóan gazdálkodó költségvetési szerv.

(2) Nagypáli Közös Önkormányzati Hivatal (továbbiakban: Hivatal) külön címet alkot, az önkormányzat címrendjét az [11. melléklet](https://or.njt.hu/onkormanyzati-rendelet/575794#ME11) tartalmazza.

Az önkormányzat és költségvetési szerve 2022. évi költségvetése

**3. §** A képviselő- testület az önkormányzat és a Hivatal együttes 2022. évi költségvetésének bevételi és kiadási főösszegét 308.433.899 Ft-ban állapítja meg.

Az önkormányzat bevételei

**4. §** (1) Az önkormányzat 2022. évi bevételeinek előirányzatát a képviselő-testület **308.433.899 Ft-ban** az alábbiak szerint állapítja meg és hagyja jóvá:

a) működési célú támogatások államháztartáson belülről 150.404.794 Ft,

b) közhatalmi bevételek 3.200.000 Ft,

c) működési bevételek 31.899.294 Ft,

d) felhalmozási bevételek 25.670.000 Ft.

e) működési célú átvett pénzeszközök államháztartáson kívülről 320.000 Ft,

f) finanszírozási bevételek 96.939.811 Ft.

(2) A bevételek forrásonkénti, illetve működési és felhalmozási cél szerinti bontását az [1. melléklet](https://or.njt.hu/onkormanyzati-rendelet/575794#ME1) tartalmazza.

Az önkormányzat kiadásai

**5. §** (1) Az önkormányzat 2022. évi kiadásainak előirányzatát a képviselő- testület **308.433.899 Ft-ban** az alábbiak szerint állapítja meg és hagyja jóvá:

a) személyi juttatások 39.629.595 Ft,

b) munkaadókat terhelő járulékok és szociális hozzájárulási adó 5.446.851 Ft,

c) dologi kiadások 34.771.830 Ft,

d) ellátottak pénzbeli juttatásai 2.551.900 Ft,

e) egyéb működési célú kiadások 51.164.607 Ft,

f) beruházások 3.172.831 Ft,

g) felújítások 46.088.921 Ft,

h) egyéb felhalmozási célú támogatások államháztartáson belülre 4.208.016 Ft,

i) finanszírozási kiadások 121.399.348 Ft.

(2) A kiadások forrásonkénti, illetve működési és felhalmozási cél szerinti bontását a [2. melléklet](https://or.njt.hu/onkormanyzati-rendelet/575794#ME2) tartalmazza.

A Hivatal bevételei és kiadásai

**6. §** (1) Az önkormányzat költségvetési szerve 2022. évi bevételeinek és kiadásainak előirányzatát **128.357.822 Ft-ban** az alábbiak szerint határozza meg a képviselő-testület.

(2) A Hivatal bevételeit az alábbiak szerint határozza meg a képviselő- testület:

a) működési bevételek 130.008 Ft,

b) finanszírozási bevételek 128.227.817 Ft.

(3) A Hivatal kiadásait az alábbiak szerint határozza meg a képviselő- testület:

a) személyi juttatások 100.883.768 Ft,

b) munkáltatót terhelő járulékok és szociális hozzájárulási adó 13.016.678 Ft,

c) dologi kiadások 9.520.059 Ft,

d) egyéb működési célú kiadások 3.810.317 Ft,

e) beruházások 1.127.000 Ft

(4) Részletesen a [3. melléklet](https://or.njt.hu/onkormanyzati-rendelet/575794#ME3) tartalmazza.

Költségvetési kiadások és bevételek

**7. §** Az önkormányzat költségvetését kormányzati funkciók szerinti bontásban az [4. melléklet](https://or.njt.hu/onkormanyzati-rendelet/575794#ME4) tartalmazza.

Az önkormányzat tartaléka

**8. §** (1) Az önkormányzat **tartaléka** mindösszesen **41.806.917 Ft,** melyet az alábbiak szerint kerül felosztásra:

a) év közben felmerülő előre nem tervezett kiadások fedezete (szabad) 15.619.273 Ft,

b) TOP-5-3-1 projekthez tartozó tartalék 4.780.036 Ft,

c) kötelezettséggel terhelt felhalmozási tartalék (terhelt) 17.128.608 Ft,

d) a költségvetési évben szennyvíz és ivóvíz használati díjak elkülönítése (terhelt) 4.280.000 Ft.

(2) A tartalékkal való rendelkezés jelen rendeletben foglaltakra figyelemmel történik.

Költségvetési egyenleg, költségvetés mérlegszerű kimutatása

**9. §** A költségvetési egyenleg megállapítását követő finanszírozási műveleteket, azok hatásmechanizmusát az [5. melléklet](https://or.njt.hu/onkormanyzati-rendelet/575794#ME5) tartalmazza. A költségvetési előirányzatok mérlegszerű kimutatását a [12. melléklet](https://or.njt.hu/onkormanyzati-rendelet/575794#ME12) tartalmazza.

Európai Uniós projektek

**10. §** A képviselő-testület az Európai Uniós forrásból finanszírozott támogatással megvalósuló projektek bevételeit, kiadásait, valamint az önkormányzaton kívüli ilyen projektekhez történő hozzájárulásokat és megtérülésüket [6. melléklet](https://or.njt.hu/onkormanyzati-rendelet/575794#ME6)ben foglaltak szerint hagyja jóvá.

Önkormányzat és költségvetési szervei kötelező, és önként vállalt feladatai

**11. §** Az önkormányzat, illetve az általa irányított költségvetési szerv önként vállalt feladatot nem lát el.

Létszám-előirányzat

**12. §** (1) A képviselő- testület az önkormányzat létszám-előirányzatát 9 főben állapítja meg (átlagos statisztikai állományi létszám), melyből 2 fő közfoglalkoztatott.

(2) Az önkormányzat költségvetési szervének létszám előirányzatát a képviselő-testület a [3. melléklet](https://or.njt.hu/onkormanyzati-rendelet/575794#ME3)ben feltüntettek szerint állapítja meg.

Közvetett támogatások

**13. §** Az képviselő-testület a közvetett támogatásokat, azok jellege, mértéke, összege, illetőleg kedvezményezettje szerinti részletezettséggel a [10. melléklet](https://or.njt.hu/onkormanyzati-rendelet/575794#ME10) szerint hagyja jóvá.

Előirányzat- felhasználási ütemterv

**14. §** A képviselő- testület az előirányzat felhasználási ütemtervet a [9. melléklet](https://or.njt.hu/onkormanyzati-rendelet/575794#ME9)ben foglaltak szerint hagyja jóvá.

Elkövetkező három év várható előirányzatai

**15. §** A képviselő- testület az elkövetkező három év várható előirányzatait a [8. melléklet](https://or.njt.hu/onkormanyzati-rendelet/575794#ME8) szerint hagyja jóvá.

Több éves kihatással járó feladatok

**16. §** A képviselő- testület több éves kihatással járó felad ellátását nem tervezi.

A költségvetés végrehajtására vonatkozó szabályok

**17. §** (1) A költségvetés gazdálkodásának biztonságáért a képviselőtestület, a gazdálkodás szabályszerűségéért a polgármester a felelős.

(2) Az önkormányzat és költségvetési szerve bevételi és kiadási előirányzatai évközben megváltoztathatók.

**18. §** (1) A költségvetési rendelet módosítása a képviselőtestület kizárólagos hatáskörébe tartozik.

(2) Az önkormányzat képviselő-testülete a jóváhagyott kiemelt előirányzatokon belül a részelőirányzatoktól- az Államháztartásról szóló törvény végrehajtásáról szóló [368/2011. (XII.31.) Korm. rendelet](https://njt.hu/jogszabaly/2011-368-20-22)ben foglaltak figyelembevételével- előirányzat-módosítás nélkül is eltérhet.

**19. §** (1) A Közös Hivatal saját hatáskörben előirányzat-módosítást hajthat végre. Az előirányzat-módosításról a jegyző előkészítésében a polgármester a képviselő-testületet 30 napon belül tájékoztatni köteles. A képviselő-testület az intézmény saját hatáskörben végrehajtott előirányzat módosításai miatt a költségvetési rendeletet legkésőbb december 31-ei hatállyal módosítja.

(2) Az önkormányzat önállóan gazdálkodó költségvetési szerve szabadon, de az Államháztartásról szóló törvény végrehajtásáról szóló [368/2011. (XII.31.) Korm. rendelet](https://njt.hu/jogszabaly/2011-368-20-22)ben foglaltak figyelembevételével módosíthatják egyes kiemelt, ezen belül részelőirányzataikat.

(3) Az önkormányzat tartalék előirányzatának módosításáról a polgármester 1.000.000 forintig saját hatáskörben intézkedhet, ezt meghaladóan a tartalék előirányzatának módosításáról csak a képviselő- testület dönthet a költségvetési rendelet módosítása során.

**20. §** Az önkormányzat költségvetési szervének finanszírozási tervét [9. melléklet](https://or.njt.hu/onkormanyzati-rendelet/575794#ME9) tartalmazza. A finanszírozási terv szerinti teljesítésről a polgármester és a jegyző gondoskodik.

**21. §** A képviselő-testület feljogosítja a Közös Önkormányzati Hivatalt- s ennek érdekében ezen költségvetési rendeletben a költségvetési szerv eredeti költségvetésében előirányozza – a tárgyi eszköz felújítási, illetve egyéb felhalmozási pénzeszközökkel való önálló gazdálkodásra.

**22. §** (1) Az önkormányzat költségvetési szerve szabadon használhatja fel a jóváhagyott bevételi előirányzatain felüli többlet bevételeit.

(2) A többletbevétel felhasználása a saját hatáskörű előirányzat módosítás és az azzal egyidejűleg történő- képviselő-testületi- tájékoztatás után történhet.

**23. §** (1) Az önkormányzati gazdálkodás során az év közben létrejött hiány finanszírozási módja a hitelfelvétel a számlavezető pénzintézettől. A folyószámlahitelt 2022. december 31.-ig vissza kell fizetni.

(2) A hitelfelvétellel kapcsolatos szerződés megkötésének jogát a képviselőtestület 1 millió Ft értékhatárig a polgármesterre ruházza át. A polgármester a hitelszerződésről annak aláírását követő képviselő- testületi ülésen köteles tájékoztatást adni.

(3) Az 1 millió Ft feletti hitelügyletekkel kapcsolatos hatáskörök kizárólagosan a képviselő-testületet illetik meg.

**24. §** (1) Az önkormányzati gazdálkodás során létrejött költségvetési többlet pénzintézeti lekötés útján hasznosítható.

(2) A fenti hasznosítással kapcsolatos szerződések, illetve pénzügyi műveletek lebonyolítását 20 millió Ft-ig a képviselő-testület a polgármester hatáskörébe utalja. A polgármester a megtett intézkedésekről a következő képviselő- testületi ülésen tájékoztatást ad.

(3) A [(2) bekezdés](https://or.njt.hu/onkormanyzati-rendelet/575794#SZ24.@BE(2))en meghatározott összeget meghaladó költségvetési többlet felhasználásáról a képviselő- testület határozatban dönt.

**25. §** (1) A személyi jellegű juttatások számításánál 53.600 forint illetményalappal kell számolni.

(2) A képviselő- testület a béren kívüli juttatások éves összegét Magyarország 2022. évi központi költségvetéséről szóló [2021. évi XC. törvény](https://njt.hu/jogszabaly/2021-90-00-00) rendelkezéseire, valamint a közszolgálati tisztviselőkről szóló [2011. évi CXCIX. törvény 151. §](https://njt.hu/jogszabaly/2011-199-00-00#SZ151). [(1) bekezdés](https://or.njt.hu/onkormanyzati-rendelet/575794#SZ25.@BE(1))ére tekintettel a köztisztviselőknél 268 000 forint /fő/év összegben határozza meg.

**26. §** (1) Ez a rendelet kihirdetését követő napon lép hatályba, rendelkezéseit azonban 2022. január 1. napjától kell alkalmazni.

(2) A polgármester 2022. január 1. napjától jelen rendelet elfogadásáig jogosult az önkormányzat költségvetését megillető bevételeknek a hatályos jogszabályok szerinti beszedésére, és az előző évi kiadási előirányzatokon belül a kiadások arányos teljesítésre, melyről a képviselőtestület előtt el kell számolnia. A beszedett bevételeket és teljesített kiadásokat a rendelet [7. melléklet](https://or.njt.hu/onkormanyzati-rendelet/575794#ME7)e tartalmazza.

1. melléklet

<https://or.njt.hu/download/2897/resources/EJR_16997671-1.2022_II.18.___nk._rendelet_mell_kletei_az__nkorm_nyzat_2022.__vi_k_lts_gvet_s_r_l_-_1.M..pdf>

2. melléklet

<https://or.njt.hu/download/2897/resources/EJR_16997683-1.2022_II.18.___nk._rendelet_mell_kletei_az__nkorm_nyzat_2022.__vi_k_lts_gvet_s_r_l_-_2.M..pdf>

3. melléklet

<https://or.njt.hu/download/2897/resources/EJR_16997689-1.2022_II.18.___nk._rendelet_mell_kletei_az__nkorm_nyzat_2022.__vi_k_lts_gvet_s_r_l_-_3.M..pdf>

4. melléklet

<https://or.njt.hu/download/2897/resources/EJR_16997699-1.2022_II.18.___nk._rendelet_mell_kletei_az__nkorm_nyzat_2022.__vi_k_lts_gvet_s_r_l_-_4.M..pdf>

5. melléklet

<https://or.njt.hu/download/2897/resources/EJR_16998704-1.2022_II.18.___nk._rendelet_mell_kletei_az__nkorm_nyzat_2022.__vi_k_lts_gvet_s_r_l_-_5.M..pdf>

6. melléklet

<https://or.njt.hu/download/2897/resources/EJR_16998706-1.2022_II.18.___nk._rendelet_mell_kletei_az__nkorm_nyzat_2022.__vi_k_lts_gvet_s_r_l_-_6.M..pdf>

7. melléklet

<https://or.njt.hu/download/2897/resources/EJR_17642421-7.M..pdf>

8. melléklet

<https://or.njt.hu/download/2897/resources/EJR_17642418-8.M..pdf>

9. melléklet

<https://or.njt.hu/download/2897/resources/EJR_16998718-1.2022_II.18.___nk._rendelet_mell_kletei_az__nkorm_nyzat_2022.__vi_k_lts_gvet_s_r_l_-_9.M..pdf>

10. melléklet

<https://or.njt.hu/download/2897/resources/EJR_16998735-1.2022_II.18.___nk._rendelet_mell_kletei_az__nkorm_nyzat_2022.__vi_k_lts_gvet_s_r_l_-_10.M..pdf>

11. melléklet

<https://or.njt.hu/download/2897/resources/EJR_16998734-1.2022_II.18.___nk._rendelet_mell_kletei_az__nkorm_nyzat_2022.__vi_k_lts_gvet_s_r_l_-_11.M..pdf>

12. melléklet

<https://or.njt.hu/download/2897/resources/EJR_16998738-1.2022_II.18.___nk._rendelet_mell_kletei_az__nkorm_nyzat_2022.__vi_k_lts_gvet_s_r_l_-_12.M..pdf>